આ અંગે એક વરિષ્ઠ પોલીસ અધિકારીએ જણાવ્યું કે ગઈ કાલે સાંજે ૪-૩૦ કલાકે કંટ્રોલરૂમમાં એક ફોન આવ્યો હતો, જેમાં ફોન કરનારા શખ્સે પોલીસને જણાવ્યું હતું કે તે એક કલાકમાં કેજરીવાલને બોમ્બથી ઉડાવી દેશે, માટે તેમને બચાવવા જે કરવું હોય તે કરી શકો છો. ત્યાર બાદ પોલીસે તરત જ મધ્ય જિલ્લા અને ઉત્તર જિલ્લામાં એલર્ટ જાહેર કર્યું હતું, જેમાં સચિવાલય અને મુખ્યપ્રધાનના નિવાસનો સમાવેશ થાય છે. આ બંને સ્થળે પર પણ સુરક્ષાવ્યવસ્થા વધારી દેવામાં આવી હતી. પોલીસે જણાવ્યું કે આ ફોન વોઈસ ઓવર ઈન્ટરનેટ પ્રોટોકોલ (વીઓઆઈપી) દ્વારા કરવામાં આવ્યો હતો.